Alegzandra/wili-2018-roplus huggingface dataset:
У 1878 року ён быў пастаўлены сьвятаром парафіі ў Ля Шапэль-Манліжоне, вёсачцы, што моцна пацярпела ад сыходу жыхароў(fr). Бачачы намаганьні сваіх парафіянаў вырвацца з галечы ў месты, сьвятар пад уплывам сацыяльнага капіталізму(fr) Альбэра дэ Мюна(fr) спрабуе стварыць працоўныя месцы. У 1878 і 1884 ён пасьлядоўна засноўвае трыкатажна-карункавае атэлье і галянтарэйную фабрыку. Аднак гэтыя праекты праіснавалі нядоўга.

У ліпені 1944 Самуіл Кастравіцкі атрымаў званьне маёра запасу. Пасьля Варшаўскага паўстаньня апынуўся ў лягеры палонных Лямсдорф, затым Волдэнбэрг. Са жніўня 1945 служыў у ахоўных ротах у Нямеччыне. Быў дэмабілізаваны ў 1948. Пасьля дэмабілізацыі эміграваў у Аргентыну.

Гранада (па-гішпанску: Granada) — горад на поўдні Гішпаніі, месьціцца ў аўтаномнай супольнасьці Андалюзія, зьяўляецца сталіцай правінцыі Гранада. Горад разьмешчаны ля падножжа гор Сьера-Нэвада, у месцы зьліцьця трох рэкаў, Бэйра, Дара і Хэніль. Гранада добра вядома былой маўрытанскай крэпасьцю й палацам Альгамбра. Ён зьяўляецца самым вядомым будынкам андалюскай ісламскай гістарычнай спадчыны. Шматлікімі культурныя славутасьці робяць Гранаду папулярным месцам сярод турыстаў. У горадзе маецца прэстыжны Гранадзкі ўнівэрсытэт, які налічвае каля 80 тысячаў студэнтаў, разьмешчаных у пяці розных кампусах ў горадзе.

Працаваў навуковым супрацоўнікам (1972—1981), старшым навуковым супрацоўнікам (1981—1989) НДІ пэдагогікі Міністэрства асьветы БССР, дзе дасьледаваў сацыяльна-псыхалягічныя праблемы злачыннасьці. Паралельна выконваў абавязкі пазаштатнага інспэктара крымінальнага вышуку. За пасьпяховую працу атрымаў некалькі ўзнагародаў ад кіраўніцтва Міністэрства ўнутраных справаў.

Скамянелы лес складаецца з сотняў стаячых і паваленых скамянелых ствалоў дрэў, якія раскіданыя на плошчы 150 квадратных кілямэтраў у заходняй частцы востраву Лесбас, у ваколіцах населеных пунктаў Сыгры, Антыса і Эрасос. Адзінкавыя закамянеласьці дрэў сустракаюцца ў многіх іншых частках востраву, у тым ліку каля вёсак Малівос, Паліхнітос, Пламары і Акрасі.

Усхо́д (Uschod; па-расейску: Восход) — пасёлак у Цялускім сельсавеце Бабруйскага раёну Магілёўскае вобласьці. Знаходзіцца за 7 км ад чыгуначнае станцыі Цялуша на лініі Бабруйск — Жлобін.

Валосавічы — даўняе мястэчка гістарычнай Полаччыны. Сярод мясцовых славутасьцяў вылучалася Царква Раства Багародзіцы ў стылі драўлянага барока, помнік архітэктуры XVIII стагодзьдзя, спалены савецкімі партызанамі.

Гістарычна зазнавала ўплыў ірляндзкага варыянту ангельскай мовы (асабліва г. зв. сярэднеольстэрскіх дыялектаў) і ольстэрскага дыялекту ірляндзкае мовы, пры гэтым, у сваю чаргу, аказала ўплыў на сярэднеольстэрскія дыялекты ірляндзкага варыянту ангельскай мовы. Разам з гэтым, ольстэрска-шатляндзкая зазнавала ўплывы ангельскай і шатляндзкай германскай моваў, у выніку чаго склаліся формы маўленьня зь перавагай ангельскага або шатляндзка-германскага ўплываў адпаведна.

У 2009 годзе вытворцы антывірусаў выкрылі шкоднасныя праграмы, што праз імітаваньне выяўленьня вірусаў хлусьліва ўдаюць зь сябе платныя антывірусы, а пасьля ўстаноўкі крадуць асабістыя зьвесткі.
Быў жанаты з акторкай Ірынай Грынёвай. Пражылі разам 6 гадоў, пасьля чаго рассталіся. У 2010 годзе Грынёва афіцыйна выйшла замуж за М. Шабаліна.

Першапачаткова слоўнік складаўся з 2500 тэрмінаў, але ў выніку рэдактуры ў другое выданьне «Беларускай навуковай тэрміналёгіі» было ўключана толькі 1706 лексычных адзінак. Купалаўская праца была пазьней выкарыстаная Максімам Гарэцкім у 3-м (1924), а затым 4-м (1926) выданьні «Гісторыі беларускае літэратуры».

У скандынаўскіх мовах гэтыя караблі называліся «доўгімі караблямі» (па-швэдзку: Långskepp, па-нарвэску: Langskіp), «кнорамі» (па-швэдзку: Knarr) і г. д., а зараз таксама маюць агульную назву «караблі часоў вікінгаў» (па-швэдзку: Vikingatidens skepp). Лічыцца што назва «дракар» зьявілася ў нескандынаўскіх мовах толькі ў 1840 годзе, пад уплывам слова «drakar» (ад множнага ліку швэдзкага «дракон», то бок «драконы») — назвы, якая ў часы вікінгаў пазначала скульптуры ў выглядзе драконаў на носе й карме гэтых караблёў.

Зімовішча (па-ўкраінску: Зимовище) — вёска ў Іванкаўскім раёне Кіеўскай вобласьці Ўкраіны. У сувязі з катастрофай на Чарнобыльскай АЭС вёска была адселена.

Іншыя пуштумоўныя супольнасьці пражываюць таксама на паўночным усходзе Ірану (галоўным чынам ля мяжы з Аўганістанам), у Таджыкістане, на паўднёвым захадзе Джаму й Кашміру. Разам з гэтым, значныя пуштумоўныя супольнасьці існуюць на Блізкім Усходзе, асабліва ў Аб’яднаных Арабскіх Эміратах і Саудаўскай Арабіі, а таксама ў ЗША, Вялікабрытаніі, Тайляндзе, Канадзе, Нямеччыне, Нідэрляндах, Швэцыі, Катары, Аўстраліі, Японіі, Расеі, Новай Зэляндыі і г.д.

Першы пісьмовы ўпамін пра мястэчка, сяло і слабаду Валосавічы датуецца 1633 годам і зьмяшчаецца ў інвэнтары Чашніцкага маёнтку. У гэты час тут існавалі царква Сьвятога Міхала і млын. Валосавічы ўваходзілі ў склад Полацкага ваяводзтва.

Бежацкі верх — узвышша, разьмешчанае на ўсходзе Цьвярской вобласьці ў басэйне Волгі. Назва зьвязана з горадам Бежацкам. Узвышша выцягнутае з паўднёвга захаду на паўночны ўсход прыкладна на 100 кілямэтраў і мае форму дугі з выгінам на паўднёвы ўсход. Ахоплівае тэрыторыі Бежацкага, Кесавагорскага, Краснахолмскага, Рамяшкоўскага і Сонкаўскага раёнаў) Цьвярской вобласьці. На ўзвышшы знаходзяцца вытокі рэк — прытокаў Волгі 1, 2 і 3 парадку (Кашынка, Каражэчна, Магоча, Малога, Сіць і інш.).

У 2009-2010 плянуецца ўлучыць у інвэстыцыйную праграму будаўніцтва колавага маршруту ад чыгуначнага вакзалу па вуліцах Станцыйнай-Крылова з выхадам на вуліцу Менская. Таксама да 2010 плянуецца вырабіць праектна-каштарысную дакумэнтацыю і пачаць будаўніцтва тралейбуснага маршруту па вуліцах Станцыйная-Маркса-Аранжарэйная-Бахарава-завулку першаму Бахарава.

Фальклёр (ад анг. folklore) — народная творчасьць, часьцей за ўсё менавіта вусная; мастацкая калектыўная творчая дзейнасьць народу, якая адлюстроўвае яго жыцьцё, погляды, ідэалы; ствараная народам паэзія (паданьні, песьні, прыпеўкі, анэкдоты, казкі, эпас), народная музыка (песьні, інструмэнтальныя найгрышы, п’есы), тэатар (драмы, сатырычныя п’есы, тэатар лялек), танец, архітэктура, выяўленчае і дэкаратыўна-прыкладное мастацтва.
Трыэтылгаль, паводле намэнклятуры IUPAC трыэтылгалан (хімічная формула Ga(C2H5)3) — мэталаарганічнае рэчыва, алкілвытворнае галю. Бясколерная вадкасьць, самаўзгаральная на паветры, таму працаваць зь ёй можна толькі ў інэртнай атмасфэры (азот, аргон).

Стан (саслоўе) — сацыяльная група са спадчыннымі правамі і абавязкамі, якая склалася на аснове клясавых адносінаў у дакапіталістычным грамадзтве. У гісторыі чалавецтва, прыналежнасьць да розных сацыяльных станаў юрыдычна зацьвярджаецца ў грамадзкім праве, у заканадаўстве — як у пісьмовым («афіцыйным», «легітымным»), гэтак і ў дапісьменную эпоху ў вэрбальным «Народным праве» — у выглядзе правоў, прывілеяў, абавязкаў. Характэрнасьцю пры гэтым ёсьць тэндэнцыя да інстытуцыянальнага замацаваньня найменшых адрозьненьняў. Сацыяльныя індывіды, якія належаць да вызначанага стану маюць як правіла аднолькавыя спадчынныя правы і абавязкі.

Энтузіясты па разьвіцьці ольстэрска-шатляндзкай мовы мяркуюць, што ольстэрска-шатляндзкая зьяўляецца асобнаю мовай. Падобны пункт гледжаньня, між тым, аспрэчваецца Агенцтвам па ольстэрска-шатляндзкай мове, якое разглядае мову як частку дыялекталягічнай сыстэмы шатляндзкай германскай мовы. Падобная пазыцыя падзяляецца таксама Акадэміяй па ольстэрска-шатляндзкай мове.

Летам 2013 году 82-гадовая Мунро абвясьціла пра сыход зь літаратуры: зборнік апавяданьняў «Дарагое жыцьцё» (Dear Life), які выйшаў восеньню 2012 году, павінен стаць яе апошняй кнігай.

Мі́лан Чо́рба (па-славацку: Milan Čorba; 26 ліпеня 1940, Браціслава, Славацкая дзяржава — 12 траўня 2013) — славацкі касьцюмэр, сцэнограф, пэдагог.

Камэдыя апісвае жыцьцё мяшчанаў прадмесьця Вільні Антокаля. Зь ёю ў творчасьць Францішка Аляхновіча ўваходзіць вялікая тэма — тэма мяшчанства, якая проціпастаўляецца ўжо існай і аднастайнай у тагачасным беларускім тэатры сельскай тэматыцы.

Экзаты́чная ры́фма — від рэдкай рыфмы, у якой сугуччамі спалучаны малавядомыя ці зусім невядомыя замежныя словы (уласныя імёны, тапанімічныя назвы і г. д.). Экзатычная рыфма разьлічаная на неспадзяванасьць, нечаканасьць супастаўленьня словаў, далёкіх ня толькі па сэнсе, але і па сваёй моўнай прыналежнасьці: Мінэ́рва — мяне́ рве, шука́ў — шака́л, вуша́х — іша́к і г. д.

«Амонія» (па-грэцку: Ομόνοια) — кіпрскі футбольны клюб з гораду Нікасія. Заснаваны ў 1948 годзе. 20-разовы чэмпіён Кіпру, 14-разовы ўладальнік Кубка Кіпру.

20 жніўня 1924 году створаны ў складзе Сеньненскага раёну Віцебскай акругі (да 26 ліпеня 1930 году, з 20 лютага 1938 году — Віцебскай вобласьці). 19 лютага 1971 году сельсавет перайменаваны ў Запрудаўскі.

У дачыненьні ўнутранай клясыфікацыі ўсе мовы, што абагульняюцца пад тэрмінам памірскія мовы, упэўнена разьмяркоўваюцца па чатырох галінах: шугнана-язгулямскай (шугнанская, язгулямская, сарыкольская мовы; у расейскамоўных крыніцах таксама вядомая як шугнана-рушанская), мунджанска-ідгаскай (мунджанская мова, мова ідга), сангліцка-ішкашымскай (ішкашымская мовы ды сангліцкая, якая часам лічыцца дыялектам ішкашымскай) і ваханскай (ваханская мова). Існуе таксама падзел памірскіх моваў на паўночныя й паўднёвыя, згодна зь якім разьмяркоўваюцца чатыры згаданыя галіны.
«Jakob» — кодавая назва карнай апэрацыі нямецка-фашысцкіх захопнікаў супраць партызанаў і мясцовага насельніцтва ў Койданаўскім і Ўзьдзенскім раёнах Менскай вобласьці ў студзені 1943 году. Праводзілася падразьдзяленьнямі 13-га паліцэйскага палка, асобным батальёнам СС Дырлевангера, эйнзатцгрупай паліцыі бясьпекі і СД генэральнай акругі «Беларусь». У раёне апэрацыі карнікі поўнасьцю спалілі вёскі Глухое Пярхурава, Літавец, Любажанка, Рудкова, расстралялі 372 мясцовых жыхароў.

Першыя згадкі пра Кулікі зьяўляюцца ў XVII стагодзьдзі: у 1620 годзе яны ўваходзілі ў склад маёнтку Койданаў і належалі Радзівілам. У 1909 годзе ў Рубяжэвіцкай воласьці існавалі вёска Кулікі (10 двароў, 64 жыхары) і маёнтак Кулікі (1 двор, 14 жыхароў).

Часта адна і тая жа адзінка можа быць запісаная па-рознаму, з дапамогай рознага набору асноўных і вытворных адзінак (гл., напрыклад, апошнюю калёнку ў табліцы Вытворныя адзінкі з уласнымі назвамі). Аднак на практыцы выкарыстоўваюцца ўсталяваныя (або проста агульнапрынятыя) выразы, якія найлепшым чынам адлюстроўваюць фізычны сэнс велічыні. Напрыклад, для запісу значэньня моманту сілы варта выкарыстаць Н•м, і не варта выкарыстаць м•Н або Дж.

У 1370 годзе Тымур сам захапіў уладу над Мавэранаграм і прыняў тытул вялікага эміра. Потым скінуў з пасаду ды забіў эміра Хусэйна, ажаніўся зь ягонай удавой і прыняў тытул «гурган» (па-чагатайску азначае «зяць» дому Чынгісхана). Тымур, ня будучы нашчадкам Чынгісхану, усё жыцьцё правіў праз падстаўных ханаў-чынгізідаў (нашчадкаў Чынгісхана), якія былі марыянэткамі ў ягоных руках. Сталіцай дзяржавы Тымура стала места Самарканд. Тымур спрыяў разьвіцьцю навукі і культуры, асабліва шмат увагі надаючы будаўніцтву палацаў, мячэтаў, маўзалеяў. Валодаючы выбітнымі арганізатарскімі і вайсковымі здольнасьцямі, сфармаваў вялікае, дысцыплінаванае і добра ўзброенае войска.

Карэйская Народна-Дэмакратычная Рэспубліка — больш 3500 сярэдніх і асноўных танкаў у тым ліку і Т-62, па стане на 2010 год. 500 адзінкаў Т-62 пастаўлена з СССР: 350 адзінкаў Т-62 пастаўлена ў пэрыяд з 1971 па 1975 гады, 150 адзінкаў Т-62 пастаўлена ў пэрыяд з 1976 па 1978 гады. 470 адзінкаў Т-62 выраблены па ліцэнзіі пад пазначэньнем Chonma-Але у пэрыяд з 1980 па 1989 гады

Дзіяна Сяргееўна Арбеніна (Кулачэнка) па-расейску: Диана Арбенина (нар. 8 ліпеня 1974, Валожын) — расейская сьпявачка, паэтка, музыка. Салістка расейскага рок-гурту «Ночные Снайперы».

Марш быў зладжаны праваабарончымі, працоўнымі і рэлігійнымі арганізацыямі. Ён быў зладжаны такім чынам, каб прадстаўляць, акрамя афраамэрыканцаў, рабочы прафсаюзны рух, а таксама тры рэлігійныя канфэсіі — пратэстантаў, каталікоў і юдэяў.

У выніку ірацкай акупацыі і разрабаваньня запасаў наяўнай валюты з 30 верасьня 1991 году была ўведзена ў абарачэньне новая сэрыя. Гэтая, чацьвёртая сэрыя была ў абарачэньні да 16 студзеня 1995 году.

У п’есе Максім Гарэцкі вылучыў «колькі мастацкіх тыпаў, што як жывыя стаяць уваччу». Найперш Ігната Радзівіловіча, які «найлепей паказаны з псыхалягічнага боку».
Ольстэрска-шатляндзкая мова мае афіцыйнае прызнаньне паводле Пагадненьня між урадамі Вялікабрытаніі й Ірляндыі ад 1998 году, згодна з чым ольстэрска-шатляндзкая мова лічыцца дыялектам шатляндзкай мовы, традыцыйна ўжываным у некаторых часткай Паўночнай Ірляндыі й Данэголе. Дакумэнты, выдадзеныя ўрадам Злучнага Каралеўства адносна Эўрапейскае Хартыі рэгіянальных моваў або моваў меншасьцяў, прызнаюць як шатляндзкую германскую, так і ольстэрска-шатляндзкую мовы.

Шарынскі Востраў (з 1937 — Востраў) — вёска ў Беларусі, у складзе Рамязоўскага сельсавету Ельскага раёну Гомельскай вобласьці. Насельніцтва 7 чал. (2004). Знаходзіцца за 2 км на захад ад места і чыгуначнай станцыі Ельск (лінія Каленкавічы — Оўруч), за 182 км ад Гомелю, каля аўтамабільнай дарогі Рамязы — Ельск.

Гэнры Тэафілус Гаванец OFM (па-ангельску: Henry Theophilus Howaniec; нарадзіўся 14 лютага 1931, Чыкага, ЗША) — каталіцкі дзеяч ЗША й Казахстану, біскуп, францішканін.

За часам Кужанецкіх Дубае наведваў у 1784 року кароль Станіслаў Аўгуст. Суправаджаў караля біскуп Адам Нарушэвіч, ураджэнец Піншчыны, гісторык, паэт, які першы ўславіў Піншчыну ва ўласных творах. Невыпадкова апошні кароль Рэчы Паспалітай наведаў Дубае. Менавіта тут мінулі дзіцячыя гады Адама Нарушэвіча.

Дортмунд (па-нямецку: Dortmund) — горад зямельнага падпарадкаваньня на захадзе Нямеччыне, у фэдэральнай зямлі Паўночны Райн-Вэстфалія. Насельніцтва 587,1 тыс. чалавек (2007).

Раман Андрэевіч Скрыпін (нарадзіўся 27 траўня 1973 году, Палтава) — мэдыя-мэнэджар, журналіст, тэлевядучы, экс-кіраўнік Незалежнага мэдыя-прафсаюзу Ўкраіны. З 2013 году працуе на Грамадзкім тэлебачаньні.

Каракас (па-гішпанску: Caracas) — сталіца Вэнэсуэлы. Насельніцтва складае 3 051 000 жыхары (2009 год). Зьяўляецца галоўным эканамічным, фінансавым і культурным цэнтрам краіны. Таксама найбуйнейшы транспартны вузел Вэнэсуэлы.

У 2000 годзе па просьбе адміністрацыі музэя была выдзелена тэрыторыя ў 500 мэтрах на поўдзень ад Сыгры для стварэньня парку Плака. Адразу пасьля перадачы зямлі парку, пачаліся дасьледчыя работы, падчас якіх быў знойдзены ствол дыямэтрам 3,7 м і даўжынёй акружнасьці 14 мэтраў, што зьяўляецца найбольшымі паказчыкамі сярод калі-небудзь знойдзеных скамянелых дрэў. Парк Плака пачаў сваю дзейнасьць у ліпені 2005 году.

Сарыкольская мова — распаўсюджаная на захадзе Кітаю пры кітайска-аўганскай ды кітайска-таджыцкай мяжы ў Сіньцьзян-Уйгурскім аўтаномным раёне, а менавіта ў Ташкурган-Таджыцкім аўтаномным павеце акругі Кашгар Сіньцьзян-Уйгурскага аўтаномнага раёну. У Кітаі памірскія народы (да якіх адносяцца носьбіты сарыкольскай — сарыкольцы) афіцыйна лічацца таджыкамі, а іх мовы фігуруюць як таджыцкая. Колькасьць носьбітаў — 16 тыс з 20,4 тыс сарыкольцаў.

Гульні часта грунтуюцца на ламанінах. Існуе мноства кампутарных, слоўных, матэматычных гульняў, якія патрабуюць у гульнявым працэсе разьвязаньня ламанінаў.
Гісторыя ольстэрска-шатляндзкіх дыялектаў зьнітаваная з гісторыяй шатляндзкай калянізацыі Ольстэру. З XV ст. у рэгіён пачалі прыбываць пераважна кельцкамоўныя шатляндцы, што размаўлялі на гэльскай шатляндзкай мове, аднак у XVII ст. пачалося перасяленьне шатляндцаў-лаўлэндэраў, якія на той момант, у адрозьненьне ад горных шатляндцаў, ужо размаўлялі на шатляндзкай германскай мове. Пік міграцыі быў дасягнуты ўжо ў 1690-х гадох, а ў некаторых раёнах шатляндзкія перасяленцы ў 5-6 разоў колькасна пераўзыходзілі ангельскіх перасяленцаў.

Зиссер Ю. А., Мелещенко А. А. Управление разработкой и продвижением программного обеспечения: Учебное пособие. — В 2-х частях. Часть I. Менеджмент. — Минск: БГУИР, 2002. — 163 с.

Сяржук Аляксандраў, Галіна Мыцык. Гавары са мной па-беларуску. Базавы курс беларускае мовы // Беларуская Палічка, 31 сакавіка 2003 г. Праверана 6 траўня 2013 г.

Асноўныя напрамкі дасьледаваньняў — беларуская лексыкалёгія і лексыкаграфія, артаграфія, тэрміналёгія, анамастыка. Адзін з аўтараў «Расейска-беларускага слоўніка» (1953), «Беларуска-расейскага слоўніка» (1962), «Артаграфічнага слоўніка» (5-е выд., 1982), «Тлумачальнага слоўніка беларускай мовы» (тт. 1-5, 1977—1983). Старшыня Беларускага (1959—1985)і сябра Міжнароднага (з 1973) камітэтаў славістаў.

Гукі /q/, /f/ маюць тэндэнцыю замяняцца гукамі [k], [p]. Рэтрафлексны бакавы /ɭ̆/ пераходзіць у рэтрафлексны апраксымант [ɻ] пры знаходжаньні ў канчатковай пазыцыі.

Анры Русо нарадзіўся 21 траўня 1844 году ў мястэчку Ляваль, у сям’і працоўнага. Пасьля службы ў войску ўладкаваўся на працу ў францускую мытню. Жывапісам стаў займацца ўжо ў сталым узросьце, ня маючы адпаведнай адукацыі. У 1886 годзе Русо ўпершыню паказаў свае працы шырокай публіцы, удзельнічаючы ў «Выставе незалежных». Ужо пры жыцьці ў мастацкай супольнасьці Францыі яго высока шанавалі за калярыстычнае багацьце працаў і арыгінальныя сюжэты, бо Русо часьцяком маляваў экзатычныя джунглі, якіх ён ніколі ў жыцьці ня бачыў.

Шэраг местаў зазнаў зьмену назоваў на польскі ўзор. Менск стаўся Мінскам сугучна польскаму Мінску Мазавецкаму. Дзеля адрозьненьня пачалі ўжываць назоў Мінск Літоўскі. Наваградак пад уплывам польскага кораня «груд» перарабілі на Навагрудак.

ГЭС «Нёмнава» (Нёмнаўская ГЭС) — малая гідраэлектрастанцыя на Аўгустоўскім канале, на шлюзе-рэгулятары «Куркуль». Будаўніцтва пачалося ў 2003 годзе. Вызначаная магутнасьць 250 кВт. Штогадовая выпрацоўка электраэнэргіі ~1,2 млн кВт/гадзін, што дастаткова, каб забясьпечыць патрэбы турыстычных аб’ектаў Аўгустоўскага каналу, якія плянуецца пабудаваць, і г.п. Сапоцкін. На Нёмнаўскай ГЭС усталяваная пакуль адзіная ў Беларусі модульная гарызантальная гідраэнэргетычная ўстаноўка. Тэрмін акупнасьці 11 гадоў.

На 1 студзеня 2012 г. на ўліку ў Беларусі стаялі 57 мясцовых тэлеканалаў, зь іх 35 прыватных і 22 дзяржаўныя. Агулам у кабэльных сетках распаўсюджваліся звыш 200 тэлеканалаў.
У 14 гадоў ён быў аддадзены ў навучаньне да пісара, але з таго, што ягоная маці не магла выплочваць грошы настаўніку, Тартальля павінен быў спыніць вучэньне ў самым пачатку. Валодаючы вялікай настойлівасьцю й цярпеньнем, ён навучыўся чытаць сам. Заахвоціўся да матэматыкі, дасягнуўшы таго, што стаў сам выкладаць іншым і пасьля стаў вядомым матэматыкам свайго часу. Выкладаў у Вэроне, Брэшыі й Вэнэцыі.

«Idyjatyzm» («Ідыятызм») — альбом беларускага музычнага гурту «Глюкі», выдадзены ў 2009 годзе пасьля афіцыйнага сканчэньня дзейнасьці гурту. Увайшоў у тройку найлепшых альбомаў 2009 году па вэрсіі «Тузіна Гітоў», у ТОП-10 музычных і народных экспэртаў сайту experty.by атрымаў 2-е месца, а таксама стаў найлепшым беларускамоўным альбомам 2009 году па вэрсіі таго ж experty.by. На дыск патрапілі як ужо вядомыя песьні, так і старыя ў новай апрацоўцы. Напрыклад, «Краіна 2.0» уяўляе сабой перапісаную з дапамогай Янкі Маўзэра і Ромы UFO «Маю краіну», а ў «Наркамане» дададзены вакал Данііла Забелы.

Амэрыканцы — нацыя, грамадзяне Злучаных Штатаў Амэрыкі, аднак у гэтага тэрміна існуюць іншыя значэньні, якія маюць на ўвазе жыхароў усяго заходняга паўшар’я ў цэлым. Самі жыхары ЗША, традыцыі, даволі рэдка выкарыстоўваюць гэты этнонім для пазначэньня жыхароў суседніх, асабліва лацінаамэрыканскіх краін. Насельніцтва ЗША ў 2007 годзе склала 303,3 мільёна чалавек, аднак парадку 40 мільёнаў — імігранты (дадзеныя па нелегальных мігрантах не ўключаюцца). Групы амэрыканцаў жывуць таксама ў валадарствах і падапечных тэрыторыях ЗША (напрыклад Пуэрта-Рыка і Гуам), а таксама ў Эўропе, Канадзе і Мэксыцы.

У Менску жыве з 1987 году. У 1992 годзе заснаванае ўнітарнае прадпрыемства «Надзейныя праграмы» (рас. «Надёжные программы»). Пад эгідай УП «Надзейныя праграмы» быў створаны інтэрнэт-партал TUT.BY, які цяпер зьяўляецца найбольш папулярным інтэрнэт-рэсурсам у Байнэце.

25 сакавіка 1918 году згодна з Трэцяй Устаўной граматай Валосавічы абвяшчаліся часткай Беларускай Народнай Рэспублікі. 1 студзеня 1919 году згодна з пастановай І зьезду КП(б) Беларусі яны ўвайшлі ў склад Беларускай ССР, аднак 16 студзеня Масква адабрала мястэчка разам зь іншымі этнічна беларускімі тэрыторыямі ў склад РСФСР.

Нарадзіўся ў Новасыбірску. Там жа ў 1984 годзе скончыў акторскі факультэт тэатральнага вучылішча (майстэрня Л. Бялова). У далейшым пераехаў у Маскву, дзе ў 1990 годзе скончыў акторскі факультэт ГІТІСа (майстэрня Я. Лазарава).
Паводле легенды, у 1813 мясцовы шляхціц Томаш Класоўскі быў цяжка паранены ў час бітвы народаў пад Ляйпцыгам; ён маліў Бога, каб той дазволіў яму памерці на радзіме. Яму явілася Божая Маці з каронай на галаве і белым арлом на грудзях. Марыя паабяцала Томашу ацаленьне і вяртаньне на родную зямлю, а таксама папрасіла яго знайсьці абраз з такім выглядам, як Яна ў час зьяўленьня, і разьмесьціць яго такім чынам, каб яго бачылі людзі. Томаш вярнуўся ў родны Ізабелін (пад Ліхенем), зноў працаваў кавалём і, каб выканаць просьбу Божай Маці, штогод наведваў шматлікія касьцёлы ў надзеі знайсьці Яе абраз. Пасьля шматгадовых пошукаў ён знайшоў яго ў 1836 г. у Льгоці, пад Чэнстаховай. Спачатку Томаш трымаў абраз дома, а за некалькі гадоў да сьмерці павесіў яго на сасьне ў Громблінскім лесе. У пачатку траўня 1850 г. Мікалаю Сікатку, які пасьвіў скаціну ў Громблінскім лесе і маліўся перад павешаным на сасьне абразом, пачала яўляцца Панна Марыя. Балесная Каралева Польшчы прасіла людзей аб пакаяньні і навяртаньні, а таксама казала перанесьці абраз у больш вартае месца. Марыя папярэджвала аб наступленьні эпідэміі халеры і паабяцала сваё заступніцтва перад Богам для ўсіх тых, хто будзе прасіць Яе дапамогі. Толькі пасьля таго, як пачалася эпідэмія халеры ў 1852 г., людзі паверылі словам пастуха. Спачатку яны пабудавалі ў лесе капліцу, а 29 верасьня 1852 урачыста перанесьлі абраз адтуль у Ліхень.

Тэлеканал (грэц. τῆλε + лац. canalis — далёка + труба) — устаноўленая тэлівізійным стандартам паласа радыёчастасьцяў, адведзеная для перадачы тэлевізійных радыёсыгналаў адной праграмы. У сыстэме каляровага тэлебачаньня ПаКЗМ 1 (СЕКАМ 1; франц. SéCÀM 1) займае паласу частасьцяў у 8 мэгагэрцаў, дзе мэтровы дыяпазон тэлевяшчаньня (48,5—66, 77—100 і 174—230 мэгагэрцаў паводле тэлестандарта Д) мае 12 тэлеканалаў, дэцымэтровы (470—790 мэгагэрцаў, стандарт К) — 40 тэлеканалаў. Кабэльнае тэлебачаньне можа мець адваротныя і дадатковыя тэлеканалы ў дыяпазоне 5—100 мэгагэрцаў. Лічбавае тэлебачаньне мае аднолькавы частотны плян тэлеканалаў, але па кожным канале дазваляе перадаваць 4—6 тэлепраграмаў у залежнасьці ад ступені сьцісканьня лічбавага сыгналу, хуткасьці кадаваньня зьвестак і віду мадуляваньня.

10 верасьня 1997 году была прызначана Надзвычайным і Паўнамоцным Амбасадарам Рэспублікі Беларусь у Рэспубліцы Казахстан . Заставалася на гэтай пасадзе да 4 жніўня 2006 году .

Жывуць амаль ва ўсіх марскіх і прэсных вадаёмах. Вядомы зь сярэдняга трыясу (каля 215 млн гадоў назад), зь верхняга мелу (каля 80 млн гадоў назад), дамінуюць сярод рыб (больш за 90% усіх відаў).

Па далучэньні Заходняй Беларусі да БССР у 1939 г. А. Шукелойць працаваў настаўнікам на Ашмяншчыне. Арганізаваў у Ашмянах першую беларускую сярэднюю школу, настаўніцкія курсы і каля 90 беларускіх школаў на тэрыторыі былога Ашмянскага павету. Выкладаў беларускую мову ў гімназіі, дзе раней вучыўся сам. У 1940 г. стаў дэпутатам Ашмянскага гарадзкога савету, загадчыкам гарадзкога аддзелу народнай асьветы й школьным інспэктарам-мэтадыстам Ашмянскага раёну.
У эканоміцы гораду пераважае доля паслуг (звыш за 90%). Прамысловасьць: харчовая, тэкстыльная, швейная, гарбарна-абутковая, хімічная, фармацэўтычная, нафтаперапрацоўчая, цэлюлёзна-папяровая, машынабудаўнічая (у т. л. зборка аўтамабіляў), шкляная, цэмэнтная. У Каракасе разьмешчаны штаб-кватэры Petroleos de Venezuela (PDVSA), шэрагу іншых вэнэсуэльскіх кампаніяў. Працуе Фондавая біржа Каракасу.

Джон Обі Мікел (па-ангельску: John Obi Mikel; нарадзіўся 22 красавіка 1987 году, Джос, Нігерыя) — нігерыйскі футбаліст, паўабаронца, гулец кітайскага клюбу «Цяньцзінь ТЭДА» й нацыянальнай зборнай Нігерыі.

Асноўныя ролі ў прамысловасьці края займаюць машынабудаваньне, якое выпускае гусенічныя трактары й плугі, паравыя катлы й грузавыя вагоны, дызэльныя рухавікі й шыны, кавальска-прэсавыя машыны й сьвідравыя станкі, генэратары для трактароў і аўтамабіляў. Значную частку складае прадукцыя прадпрыемстваў абароннага комплексу. Важкую ролю гуляе харчовая прамысловасьць, засяроджаная на перапрацоўцы збожжа, вытворчасьці мяса-малочнай прадукцыі, выпуску алькагольных і безалькагольных напояў.

Па заканчэньні Сабору камісія працягнула сваю дзейнасьць. 3 студзеня 1966 году Папа Павал VI зацьвердзіў Сакратарыят па спрыяньні еднасьці хрысьціянаў як сталую дыкастэрыю ў Рымскай курыі. Апостальскай канстытуцыяй «Pastor Bonus» ад 28 чэрвеня 1988 году Папа Рымскі Ян Павал II узьняў гэтую камісію ў ранг Папскай Рады.

У сярэдзіны 2012 году пачаліся раскопкі на астраўку Нісіопі, дзякуючы чаму былі адкрыты дзясяткі паваленых камлёў, адзін зь якіх меў даўжыню 17,2 мэтраў і дыямэтар ў падмурку 1,70 м.

Грамадзкасьць міжваеннай Заходняй Беларусі чыніла супраціў палянізацыі і масаваму закрыцьцю беларускіх школаў. Асноўнаю арганізацыяй, якая займалася разьвіцьцём беларускамоўнай асьветы ў Заходняй Беларусі ў 1921—1937 гадах, было Таварыства беларускай школы на чале з Браніславам Тарашкевічам і іншымі дзеячамі.

Эканоміка гораду моцна залежыць ад сэктара паслуг. У цэнтры Аўеда маюцца шмат офісных будынкаў. Статус гораду як адміністрацыйнага цэнтру рэгіёну падтрымлівае вялікую колькасьць працоўных месцаў у дзяржаўным кіраваньні.

У XX стагодзьдзі Капітолій толькі нязначна мадэрнізавалі (мантаж ліфтаў, правядзеньне цэнтральнага ацяпленьня), і толькі ў 1959—1960 гг. яго ўсходні фасад быў падоўжаны на 10 мэтраў. У цяперашні час у Капітоліі каля 540 памяшканьняў, а вакол яго разьбіты парк плошчай 53 га.

Паўночная частка Люксэмбургу занятая перадгор’ямі Ардэнаў (вышыня да 559 м), у паўднёвай частцы — невысокія прыступчатыя грады, якія зьніжаюцца на ўсход.
З’яўленьне наступнай мадэфікацыі PzKpfw IV першапачаткова не было выклікана якімі-небудзь зьменамі ў канструкцыі танка. У чэрвені — ліпені 1942 году загадамі Кіраваньня ўзбраеньняў пазначэньне PzKpfw IV з даўгаствольнымі гарматамі было зьменена на 8.Serie/B.W. або Ausf.G, а ў кастрычніку пазначэньне Ausf.F2 было канчаткова скасавана і для раней выпушчаных танкаў гэтай мадэфікацыі. Першыя танкі, выпушчаныя як Ausf.G, такім чынам, былі ідэнтычныя сваім папярэднікам, але падчас наступнай вытворчасьці ў канструкцыю танка ўносілася ўсё больш зьмен. Ausf.G раньніх выпускаў яшчэ несьлі па скразной сістэме пазначэньняў азначнік Sd.Kfz.161/1, на машынах позьніх выпускаў ён зьмяніўся на Sd.Kfz.161/2. Першыя зьмены, занесеныя ўжо ўлетку 1942 году, уключалі новы двухкамэрны дульны тормаз грушападобнай формы, ліквідацыю назіральных прыбораў у пярэдніх бартавых плітах вежы і назіральнага лючка зараджалага ў лабавай пліце, перанос дымавых гранатамётаў з кармы корпуса на барты вежы і сістэму палягчэньня пуску ў зімовых умовах.

Першапачаткова да У-5ТС меліся дзьве мадэлі апэраных падкалібарных бранябойных снарадаў — 3БМ3 і 3БМ4. Абодва яны мелі аднолькавую масу, аналягічную балістыку й падобныя прылады — стальны корпус з бранябойным і балістычным наканечнікамі й шасьціпёры стабілізатар са скосамі пёраў, якія надавалі снараду кручэньне ў палёце з хуткасьцю 800—1000 пра/мін, але 3БМ4 меў цельнастальны корпус, тады як 3БМ3 меў стрыжань з карбіду вальфраму, забясьпечвалы яму лепшую бранябойнасьць, асабліва пры блізкіх да нармалі кутам сустрэчы з броняў. 3БМ6, які зьявіўся пазьней, таксама меў цельнастальны корпус, але адрозьніваўся ад папярэднікаў паменшанай вагаю снарада й вялікім — зарада, больш прапрацаванаю формаю й лепшаю балістыкаю.

Язгулямская мова — мова, кампактна прадстаўленая ў даліне ракі Язгулям Вандзкага раёну Горна-Бадахашанскай аўтаномнай вобласьці Таджыкістану. Колькасьць носьбітаў складае каля 3,3 тыс чал. Часам лічыцца часткай шугнана-язгулямскай галіны (гл. вышэй).

Ольстэрска-шатляндзкія дыялекты таксама выкарыстоўваліся ў нізцы празаічных твораў. Прыкладна ў сярэдзіне ХІХ ст. Кэйл’ярдзкая школа прозы стала адным з дамінуючых кірункаў у літаратуры, абагнаўшы па сваёй папулярнасьці вершаваныя творы. Гэтая традыцыя стала агульнай зь літаратурай Шатляндыі і працягвалася і ў пачатку ХХ ст. Мясцовыя дыялекты таксама рэгулярна зьяўляліся ў пэрыядычных выданьнях Ольстэру (асабліва графстваў Антрым і Даўн) у выглядзе нататак на сацыяльную тэматыку ад першай асобы. Пачынаючы з 1880-х гадоў на працягу блізу ста гадоў камічныя нататкі аўтара пад псэўданімам Бэб М’Кін (пад якім, верагодна, хаваліся чальцы сям’і Ўэйраў: Джон, Ўільям і Джэк) друкаваліся ў газэце «Ballymena Observer and County Antrim Advertiser».

Бушлякоў Ю., Вячорка В., Санько З., Саўка З. Беларускі клясычны правапіс. Збор правілаў. Сучасная нармалізацыя / Зьміцер Саўка. — Вільня: 2005. — 160 с.

Да 1921 г. у Беларусі існавала 514 беларускіх школаў. У 1928 г. іх заставалася толькі 69, што складала толькі 3% ад усіх існуючых навучальных установаў у Заходняй Беларусі на той момант.
Псыхалягічныя характарыстыкі Блізьнят адпавядаюць гэтаму пэрыяду. Людзі, якія нарадзіліся пад знакам Блізьнят, - жвавыя, рознабаковыя, інтэлектуальныя. Блізьняты дапытлівыя, цікаўныя, у іх жыве дух дасьледчыка. Яны актыўныя, панічна баяцца адзіноты і лёгка ідуць на кантакт. Блізьняты любяць экзотыку, актыўна вывучаюць замежныя мовы.

Фінальны матч Кубка эўрапейскіх чэмпіёнаў па футболе 1970 году праходзіў у Мілане на стадыёне Сан-Сіра 6 траўня 1970 года, дзе сустракаліся нідэрляндзкі клюб «Фэеноорд» і шатляндзкі «Сэлтык».

16 жніўня 1858 году праз трансатлянтычны кабэль было адпраўленае першае паведамленьне: «Слава ў вышынях Богу, і на зямлі мір, і ў людзях добрая воля» (анг. Glory to God in the highest; on earth, peace and good will toward men — Лук. 2:14). Каралева Вікторыя даслала тэлеграму зь віншаваньнямі прэзыдэнту ЗША Джэймзу Б’юкэнэну і выказала надзею, што гэта стане «дадатковым зьвяном паміж народамі, чыё сяброўства заснаванае на ўзаемапавазе і агульных інтарэсах». Прэзыдэнт Б’юкэнэн адказаў: «Гэта трыюмф большай велічы, таму што мае карысьць для чалавецтва большую, чым будзь-які трафэй, атрыманы пераможцам на поле бітвы. Няхай Атлантычны тэлеграф, пад бласлаўленьне Нябёсаў, стане вузамі вечнага міру і дружбы паміж братэрскімі народамі, і інструмэнтам ад Наканаваньня Божага, каб распаўсюджваць веру, культуру, свабоду і закон па ўсім сьвеце». На адпраўку паведамленьня Каралевы Вікторыі, якое складалася з 98 словаў, пайшло 16 гадзін.

Ісык-Ку́льская вобласьць (па-кыргыску: Ысыккөл облусу, па-расейску: Иссык-Кульская область) — адміністрацыйна-тэрытарыяльная адзінка Кыргыстану, вобласьць. Разьмешчаная ў паўночна-ўсходняй частцы краіны. Адміністрацыйны цэнтар — Каракол.

Слу́цкі цукро́варафіна́дны камбіна́т — наймаладзейшае прадпрыемства цукровай прамысловасьці Беларусі, утворанае ў 1965 годзе ў Слуцку (Менская вобласьць, Беларусь). У 2009 годзе была дасягнутая магутнасьць перапрацоўкі цукровага бурака на ўзроўні 8000 т на содні. Прадпрыемства мае штогадовую квоту на пастаўку цукру ў Расею памерам 38,5 тыс. тонаў (25,7%) з 150 тыс. т. для краіны. Цукар на 99,8% складаецца з цукрозы, рэшта — глюкоза і фруктоза. Адходы вытворчасьці (патака-мелес і жамерына) ідуць на выраб дрожджаў, сьпірту, лімоннай кісьлі і на корм жывёле.

Нарадзіўся ў Кампі-Бізэнцыё, Флярэнцыя. У 1688 стаў прыдворным мастаком польскага караля Яна III Сабескага. На дачцэ Мікелянджэлё Пальлёні быў жанаты Джаваньні П’етра Пэрці.
Малібдэн часта ўключаецца ў склад стопкаў, паколькі ён надае сталі цьвёрдасьці і падвышае тэмпэратуру плаўленьня. Ён таксама падвышае ўстойлівасьць сталі пры высокіх тэмпэратурах. Амаль усе звышстойкія сталі з мінімальнай устойлівасьцю да ціску 300,000 psi(lb/in.2) утрымліваюць ад 0,25 да 8% мальбдэну. Ён таксама выкарыстоўваецца ў пэўных стопках на аснове нікеля, напрыклад «Hastelloys®», якім ўласьцівыя тугаплаўкасьць і устойлівасьць да карозіі ў хімічных растворах. Малібдэн акісьляецца пры падвышаных тэмпэратурах. Таксама выкарыстоўваецца ў ядзернай энэргетыцы, для частак снарадаў і самалётаў. Зьяўляецца добрым каталізатарам для перагонкі бэнзыну. Сьляды малібдэну знаходзяцца ў абмене рэчываў расьлін. Сульфід малібдэна — карысны любрыкант, асабліва пры высокіх тэмпэратурах, пры якіх алей расчапляецца.

Пасьля вяртаньня ў Пецярбург прызначаны вікарыем касьцёлу сьвятой Кацярыны. Выкладаў Закон Божы ў пецярбурскіх навучальных установах (Імпэратарская вучэльня правазнаўства, Імпэратарская камэрцыйная вучэльня, Кадэцкі корпус імпэратара Аляксандра II, Марыінскі і Паўлаўскі інстытуты). Законавучыцель прыватнай мужчынскай гімназіі пры касьцёле сьв. Кацярыны ў Пецярбургу (з 9 сьнежня 1910). Ад 1 верасьня 1914 да 1918 году прафэсар філязофіі Санкт-Пецярбурскай духоўнай сэмінарыі, выкладаў таксама сацыялёгію i сьпевы. Адначасова выконваў абавязкі законавучыцеля ў Пецярбурскай Канстанцінаўскай жаночай гімназіі пры Імпэратарскім жаночым інстытуце. Пазьней выкладаў Закон Божы ў 12-й Петраградзкай гімназіі.

Асноўным сярэднім танкам на ўзбраеньні СССР на працягу 1950-х гадоў заставаўся Т-55. Нягледзячы на сталае ўдасканаленьне танку, у тым ліку й падвышэньне агнявое моцы, узбраеньне яго, якое складалася з 100-мм наразной гарматы Д-10Т заставалася ранейшым. Д-10Т, да якой да 1961 году меліся толькі калібарныя бранябойныя снарады, да сярэдзіны 1950-х гадоў ужо не забясьпечвала эфэктыўнай паразы новаму амэрыканскаму сярэдняму танку M48, у той час як заходнія танкі да таго часу мелі ў сваім боекамплекце падкалібарныя снарады з адзяляльным паддонам і некруцільныя кумулятыўныя снарады, прабівалыя браню савецкага танка на звычайных дыстанцыях бою.

Валянты́н (Валянці́н) Іва́навіч Міцке́віч (3 верасьня 1918 — 19 жніўня 2005) — беларускі грамадзка-культурны, рэлігійны і сьвецкі дзяяч на эміграцыі. Сын Міхаліны Міцкевіч — роднай сястры Якуба Коласа.

Кіпеньне зьяўляецца фазавых пераходам першага роду. Кіпеньне адбываецца значна больш інтэнсіўна за выпарэньне з паверхні, з-за ўтварэньня ачагоў параўтварэньня, абумоўленых як дасягнутай тэмпэратурай кіпеньня, так і наяўнасьцю дамешкаў.

Першая сусьветная вайна і наступная эканамічная дэпрэсія прынесьлі катастрофу — шматлікія піваварныя заводы згалелі. Пасьля Другой сусьветнай вайны і наступу сацыялізму ў Чэхаславаччыне чэхаславацкія півавары не мадэрнізаваліся і працягвалі выкарыстоўваць традыцыйныя мэтады варэньня піва, што спрыяла захаваньню высокай якасьці. У цяперашні час некаторыя піваварныя заводы, што вырабляюць таннае піва «мадэрнізавалі» заводы, сталі паскараць працэс, што прывяло да падзеньня якасьці піва на гэтых заводах.
Хрысьція́нія (Вольны горад Хрысьціянія) — часткова самакіравальная, неафіцыйная «дзяржава пасярод дзяржавы», якая разьмясьцілася ў раёне Хрысьціянсхавн Капэнгагена, дацкае сталіцы. Хрысьціянія, насуперак праціўнікам сярод дацкіх улад, мае адмысловы паўлегальны статут у Даніі і частковую незалежнасьць.

Ад нараджэньня жыў у вёсцы Мікалаеўшчына Стаўпецкага павету разам з бацькамі да часу, калі выбухнула Другая сусьветная вайна. Служыў у Войску Польскім, удзельнічаў у абароне Варшавы, калі немцы напалі на Польшчу, але нацысцкага палону яму ўдалося пазьбегчы.

Фінальныя матчы Кубка Лібэртадорэс 1964 году праходзілі ў Мантэвідэо й Авэльянэдзе. Клюбы «Насьяналь» і «Індэпэнд’ентэ» першы раз выйшлі ў фінал кубка, але пераможцам сталі менавіта аргентынцы.

Скамянелы лес Лесбасу (па-грэцку: Απολιθωμένο δάσος της Λέσβου) — скамянелы лес на востраве Лесбас у Грэцыі. Зьяўляецца адным з самых вялікіх згрупаваньняў скамянелых дрэваў у сьвеце.

Сьпіс гарадоў Казахстану паводле колькасьці насельніцтва. У сьпіс уключаныя гарады з насельніцтвам ня менш за 50 000 чалавек па стане на пачатак 2014 году. Колькасьць насельніцтва прыводзіцца адносна названага гораду без уліку пасяленьняў, якія складаюць яго прыгарады.

У 2009 годзе скончыла Тэатральнаю Акадэмію імя Аляксандра Зэльвэровіча ў Варшаве. З 2009 году працуе ў Тэатрам сучасным у Варшаве. Мае ролі ў тэатры ды тэлевізійных сэрыялах .

«Марш на Вашынгтон за працоўныя месцы і свабоду» (па-ангельску: March on Washington for Jobs and Freedom) — мірная акцыя пратэсту, што адбылася ў Вашынгтоне 28 жніўня 1963 году.

У выпадку немагчымасьці выканаць гэтую працэдуру адразу, антывірус ажыцьцяўляе яе пры наступнай перазагрузцы апэрацыйнай сыстэмы. Для найбольш выніковага выяўленьня вірусаў варта абнаўляць антывірусную базу праграмы з часьцінёю, як мага больш набліжанаю да часьціні абнаўленьня базы вытворцам антывіруса.

Праз трыццаць гадоў Капітолій быў прызнаны недастаткова ёмістым, і пачалося яго пашырэньне. Пры гэтым было вырашана захаваць унікальныя рысы першапачатковага будынку — у прыватнасьці, капітэлі калён, упрыгожаныя тытунёвымі лісьцем і булаўкамі маісу замест традыцыйнай для архітэктуры клясыцызму міжземнаморскай флёры. Замест старога купалу быў збудаваны новы, чыгунны, вышынёй 87 мэтраў і вагой звыш 4000 тон. Яго правобразам традыцыйна лічыцца сабор Сьвятога Пятра ў Рыме, хоць структурна ён бліжэй да Дому інвалідаў Мансара-малодшага. У 2003 годзе амэрыканскія экспэрты выявілі ў бібліятэцы Кангрэса дакумэнты, якія сьведчаць аб тым, што пры праектаваньні купалу архітэктар Томас Уолтар карыстаўся чарцяжамі Агюста Манфэрана — архітэктара Ісаакіеўскага сабору, адсюль і дзіўнае падабенства купалоў амэрыканскага будынку і былога галоўнага катэдральнага сабора Расейскай імпэрыі.

Рыксдаг — аднапалатны парлямэнт Швэцыі, які складаецца з 349 чальцоў, што абіраюцца па прапарцыйнай сыстэме тэрмінам на чатыры гады. Рыксдаг узначальваецца сьпікерам — тальманам. Зьяўляецца вышэйшым прадстаўнічым і заканадаўчым органам Швэцыі. Будынак рыксдагу знаходзіцца ў цэнтры Стакгольму на востраве Гэльгеандсгольмэн.
Латвійскі ўнівэрсытэт (па-латыску: Latvijas Universitāte, ці ЛУ (LU) — самы вялікі ўнівэрсытэт Латвіі. Заснаваны ў 1919 годзе пры ўрадзе Стучкі (Латвійская Сацыялістычная Савецкая Рэспубліка). Знаходзіцца ў Рызе. Навучальная ўстанова, першапачаткова названа Латвійскай вышэйшай школай, была заснаваны на базе былога політэхнічнага інстытуту. У 1923 годзе Школа пераназваная ў Латвійскі ўнівэрсытэт.

Жорсткая парнаграфія — форма парнаграфіі, асаблівасьцю якой зьяўляюцца любадзейства, паказаныя вельмі адкрыта. Слова было прыдумана ў канцы дваццатага стагодзьдзя для таго, каб адрозьніць жорсткую ад «мяккай» парнаграфіі. Можа выяўляцца ў форме фатаздымкаў, часта ў часопісах, альбо відэа, але таксама можа быць і мультфільмам. Мяккая парнаграфія адпавядае слову эротыка.

Шмат гадоў горад быў важным портам, але хуткія цячэньні і каралавыя рыфы перашкаджалі знаходжаньню вялікіх караблёў. Горад быў поўнасьцю зьнішчаны ў 1867 годзе, падчас вайны з Бахрэйнам. У 1916 годзе брытанцы вызначылі Доху ў якасьці сталіцы свайго пратэктарату. Калі Катар атрымаў незалежнасьць, горад стаў сталіцай. Горад значна зьмяніўся калі пачалі шырока распрацоўвацца радовішчы нафты і прыроднага газу. Цяпер гэта сучасная сталіца, зь вялікім портам здольным прыймаць акіянічныя караблі, мае міжнародны аэрапорт.

Канонік віленскі, біскуп суфраган віленскі ад 1611, тытулярны біскуп мэтонскі, біскуп жамойцкі ў 1627—1630 і віленскі ад 1630. Запрасіў у Вільню кармэлітаў і шпітальераў, які пазьней заснавалі шпіталь і аптэку. Змагаўся з пратэстантызмам, кіраваў перасьледамі кальвіністаў.

Тамаш Сапега (да 1598 — паміж 2 і 8 красавіка 1646, Вільня) — дзяржаўны дзяяч Вялікага Княства Літоўскага. Ваявода вэндэнскі (1641—1643) і наваградзкі (з 1643).

13 сакавіка [ст. ст. 1 сакавіка] 1881 году бомбай, якую кінуў Ігнат Грынявіцкі, забіты цар Аляксандар II, а Грынявіцкі сьмяротна паранены , .

Па вайне апынуўся ў Францыі. Вучыўся ў Парыжы, браў удзел у беларускіх арганізацыях, належаў да выдавецкай суполкі часапісу «Моладзь». З 1961 году — у Нью-Ёрку, дзе дагэтуль атайбаваліся ягоны дзядзька Міхась і брат Алесь. Належаў да парафіі Катэдральнага Сабору імя Сьвятога Кірылы Тураўскага ў Брукліне, быў сябрам управы нью-ёрскага аддзелу Беларуска-Амэрыканскага Задзіночаньня.

Літара ی зьмяняе сваё значэньне ў адрозьненьне ад таго, пасьля якога гуку яна знаходзіцца: пасьля зычнага яна пазначае гук /ai/, пасьля галоснага — /i/.

Да 1991 году чыгункі на тэрыторыі Абхазіі ўваходзілі ў склад Закаўкаскай чыгункі. Абхаскі ўчастак абслугоўвала Сухумскае аддзяленьне Закаўкаскай чыгункі, а затым Грузінскай чыгункі. У Сухумі знаходзілася пасажырскае вагоннае дэпо ЛВЧД-1, маторвагоннае і лякаматыўнае дэпо. Пасажырскія і грузавыя цягнікі абслугоўваліся лякаматывамі ТЧ Сухумі і ТЧ Самтрэдыа (Грузія).

Друкуе апавяданьні, казкі, вершы беларускіх пісьменьнікаў, пераклады, загадкі, рэбусы, галаваломкі, песьні беларускіх кампазытараў для дзяцей. Распавядае пра культуру і гісторыю Беларусі і іншых краін. Мае розныя тэматычныя рубрыкі. Вядзе літаратурную адукацыю і маральна-этычнае выхаваньне сваіх чытачоў. Перавага аддаецца казкам, якія прапагандуюць дабро і справядлівасьць, узаемадапамогу.
Імпэрская зямля Эльзас-Лятарынгія (па-нямецку: Reichsland Elsaß-Lothringen, па-француску: Alsace-Lorraine) — «імпэрская зямля» Нямецкай імпэрыі, што знаходзіцца на тэрыторыі сёньняшняй Усходняй Францыі. Уключала Эльзас і ўсходнюю Лятарынгію, зьвязаныя агульнай гісторыяй.

Па сканчэньні Другой сусьветнай вайны з 16 жніўня 1945 року паводле польска-савецкай дамовы новая граніца між дзяржавамі прайшла па тэрыторыі Шарашоўскага раёну. Улады раёну дамагаліся перадачы ў ягоны склад часткі тэрыторыі, прызнанай польскай, на той падставе, што гэта дазволіць, напрыклад, мець чыгуначнае злучэньне Берасьце — Горадня праз Гайнаўку. Аднак гэтыя просьбы не былі задаволеныя.

Трыэтылгаль можа служыць альтэрнатывай трымэтылгалю у выпарвальнай фазе эпітаксіі крышталяў паўправадніковых злучэньняў з-за таго, што плёнкі, вырашчаныя з дапамогай трыэтылгалю, маюць меншую канцэнтрацыю прымесяў вугляроду.

Назва дробнае манэты капейкі паходзіць ад расейскага слова копьё («дзіда»). Першыя капейкі друкаваліся ў Масковіі з 1478 году, пасьля заваёвы Наўгародзкага княства. На манэтах зьмяшчаўся герб Масквы — выява сьвятога Юры, працінаючага дзідаю цмока. Сьвяты Юры ёсьць і на сучасных расейскіх капейках.

Грэнобль разьмешчаны на скрыжаваньні трох далін сярод горных масіваў Альп: Шартрэз, Бэльдон і Вэркор, на беразе ракі Ізэр. Вышыня над узроўнем мора — 214 м. Клімат гораду ўмерана-кантынэнтальны, зь невялікім уплывам міжземнаморскага. Максымальныя зімовыя тэмпэратуры дасягаюць −10 °C, а летнія — 35 °C.

У адрозьненьне ад многіх іншых качак, у гнездавы пэрыяд буйныя зграі ўтварае вельмі рэдка (выключэньне — навалы на пэрыяд лінькі), аднак часам сустракаецца невялікімі разрозьненымі групамі. У кладцы 5-13 яек з зеленаватым адценнем.

Некаторыя навукоўцы (напр., Абдул Гай Габібі) мяркуюць, што найбольш раньнія пісьмовыя помнікі пушту ўзыходзяць да VIII ст., аднак гэтыя тэзы аспрэчваюцца некаторымі эўрапейскімі экспэртамі.

Белару́ская мо́ладзь — гурток нацыянальна сьвядомай, пераважна студэнцкай моладзі ў Менску. Існаваў з восені 1920 г. да лістапада 1922 г. Зарэгістраваны ў Наркамаце асьветы БССР.

Вытворныя адзінкі атрымліваюцца з асноўных з дапамогай альгебраічных дзеяньняў, такіх як множаньне і дзяленьне. Некаторым з вытворных адзінак у СІ прысвоеныя ўласныя назвы.

Нарадзіўся 19 ліпеня 1915 году ў в. Якелеўшчына ў сялянскай сям’і Антона і Бэнэдыкты зь Пецюкевічаў. Бацька меў гаспадарку й гандляваў лесам. Скончыўшы Жупранскую пачатковую школу, паступіў у Ашмянскую польскую гімназію. Скончыў аддзяленьне славянскай філялёгіі й этнаграфіі гуманістычнага факультэту Ўнівэрсытэту Стэфана Баторыя (1939). Падчас студэнцтва працаваў ува ўнівэрсытэцкім этнаграфічным музэі, часта выяжджаў для збору матэрыялаў у розныя мясьціны Беларусі.
Згодна з палажэньнямі, прынятымі Вялікабрытаніяй паводле Эўрапейскае Хартыі рэгіянальных моваў або моваў меншасьцяў (гл. вышэй) брытанскі ўрад абавязваецца, сярод іншага, садзейнічаць выкарыстаньню шатляндзкай у вуснай і пісьмовай камунікацыі, у грамадзкім і асабістым жыцьці; забясьпечваць формы й сродкі выкладаньня мовы, а таксама мажлівасьць вывучэньня гэтае мовы для асобаў, што жывуць у рэгіёнах, дзе размаўляюць на мове; садзейнічаць навуковаму дасьледаваньню мовы. Існуе Агенцтва па ольстэрска-шатляндзкай мове, створанае ў 1998 годзе паводле вынікаў Бэлфасцкага пагадненьня, якое ставіць на мэце садзейнічаньне выкарыстаньня мовы й падвышэньне цікавасьці да культуры як у Паўночнай Ірляндыі, так і па ўсім востраве Ірляндыя. У 2001 годзе быў створаны Інстытут дасьледаваньняў ольстэрска-шатляндзкай мовы пры Ольстэрскім унівэрсытэце. Падобныя мэты па адраджэньні мовы ставіць Акадэмія ольстэрска-шатляндзкай мовы, якая прыцягвае да сваёй працы таксама носьбітаў мовы.

Першапачаткова ўключаў 9 раёнаў: Веткаўскі, Гомельскі, Добрускі, Дзятлаўскі, Краснабудзкі, Насовіцкі, Сьвяцілавіцкі, Уваравіцкі, Чачэрскі. 9 чэрвеня 1927 году ў склад Гомельскай акругі ўвайшлі 8 раёнаў скасаванай Рэчыцкай акругі: Брагінскі, Васілевіцкі, Горвальскі, Камарынскі, Лоеўскі, Рэчыцкі, Хойніцкі, Холмецкі.

Асноўным сродкам назіраньня для мэханіка-кіроўцы PzKpfw IV служыла шырокая назіральная шчыліна ў лабавай пліце корпуса. З унутранага боку шчыліна абаранялася трыплэксным шклаблокам, з вонкавай жа на Ausf.A яна магла зачыняцца найпростай адкідной бранявой засланкай, на Ausf.B і наступных мадэфікацыях зьмененай рассоўнай засланкай Sehklappe 30 ці 50, ужывальнай таксама на PzKpfw III. Над назіральнай шчылінай на Ausf.A разьмяшчаўся перыскапічны бінакулярны назіральны прыбор K.F.F.1, але на Ausf.B — Ausf.D ён быў ліквідаваны. На Ausf.E — Ausf.G назіральны прыбор з’явіўся ўжо ў выглядзе ўдасканаленага K.F.F.2, аднак пачынальна з Ausf.H ад яго зноў адмовіліся. Прыбор выводзіўся ў дзьве адтуліны ў лабавай пліце корпуса і пры адсутнасьці неабходнасьці ў ім зрушваўся направа. Стрэлак-радыст на большасьці мадыфікацый якіх-небудзь сродкаў агляду лабавага сэктара, апроч прыцэла курсавога кулямёта, ня меў, але на Ausf.B, Ausf.C і часьці Ausf.D на месцы кулямёта быў лючок з назіральнай шчылінай у ім. Аналягічныя лючкі былі ў бартавых лістах на большасьці PzKpfw IV, быўшы ліквідаваны толькі на Ausf.J у сувязі з усталёўкай супрацькумулятыўных экранаў. Акрамя гэтага, у кіроўцы меўся індыкатар становішча вежы, адной з дзьвюх лямпачак які папярэджваў пра разварот вежы на той ці іншы борт, каб пазьбегнуць пашкоджаньня гарматы пры кіраваньні ў сьціснутых умовах.

У пачатку знака Блізьнят нараджаюцца ў асноўным навукоўцы (Леанард Ойлер) і прыродазнаўцы, у канцы – папулярызатары, выкладчыкі і дзеячы шоў-бізнэсу.